På et pressemøde 5. november 2020 lavede Mette Frederiksen den hidtil hårdste nedlukning i nyere danmarkshistorie. Syv nordjyske kommuner blev totalt lukket ned. Kun i nødstilfælde måtte nordjyderne krydse grænsen til nabokommunerne. 280.000 nordjyder var praktisk talt spærret inde og isoleret fra resten af Danmark. En manøvre, som Dansk Indistri estimerer, kostede erhvervslivet seks milliarder kroner. Alt sammen på grund af en minkvariant, cluster-5, der ifølge regeringstoppen kunne udløse en helt ny coronaepidemi. Nedlukning var 'særdeles tvivlsom' Men i en ny udrulning af sagen i Berlingske rejser flere eksperter nu skarp kritik af den nordjyske nedlukning. Det har nemlig siden vist sig, at kun 12 nordjyder var blevet smittet af minkvarianten i tre måneder op til det skæbnesvangre pressemødet. Ifølge minkkommissionens beretning var regeringstoppen allerede bevist om det lave antal smittede før nedlukningen af Nordjylland. - Præmissen for risikovurderingen og specifikt for nedlukningen af Nordjylland var særdeles tvivlsom, siger Professor og overlæge Jens Lundgren fra Rigshospitalet, til Berlingske. - Cluster 5-forsøgene berettigede ikke til, at man satte næsten 300.000 nordjyder i karantæne, siger han. Blev ringet op af Mette Frederiksen Borgmestrene i de syv nordjyske kommuner havde møde med topembedsmænd og ministre om formiddagen 5. november 2020. Her blev borgmestrne fortalt, at den nordjyske minkvariant af coronavirussen kunne betyde, at Danmark risikerede at blive et nyt Wuhan. Senere på dagen tog Mette Frederiksen selv telefonen og ringede til alle de syv kommuner, som næste dag ville blive nedlukket totalt. - Statsministeren ringede til mig og de øvrige borgmestre. Vi fik at vide, at vi var omfattet af restriktionerne, fordi der var konstateret cluster 5 her. Derfor var vi i en risikogruppe. Hun ønskede vores opbakning til tiltagene, siger Mogens Gade, borgmester i Jammerbugt Kommune. Da flere eksperter de efterfølgende dage afmonterede minkvarinatens risiko for folkesundheden, forsøgte borgmestrene at få genåbnet Nordjylland hurtigere.

Opsummering:
Der blev lagt stort pres på de nordjyske borgmestre fra regeringstoppen, da minkvirussen fik lukket Nordjylland ned for snart to år siden.